b'\n_START_ARTICLE_\nStatsdannelsesdag i Kroatien\n_START_PARAGRAPH_\nStatsdannelsesdag i Kroatien (kroatisk: Dan dr\xc5\xbeavnosti) er en national helligdag i Kroatien som markeres den 25. juni hvert \xc3\xa5r. Det er \xc3\xa5rsdagen for, at landet i 1991 erkl\xc3\xa6rede sig selvst\xc3\xa6ndigt fra Jugoslavien.\n_START_SECTION_\nHistorie\n_START_PARAGRAPH_\nI slutningen af 1980-erne sv\xc3\xa6kkedes kommunistregimerne i \xc3\x98st- og Centraleuropa. Stadig flere kr\xc3\xa6vede kommunistregeringernes afskaffelse og indf\xc3\xb8relse af en demokratisk ordning, hvilket blev symboliseret ved Berlinmurens fald i 1989. Disse forandringer p\xc3\xa5virkede tillige det dav\xc3\xa6rende Jugoslavien, hvor det regerende kommunistparti i slutningen af 1980-erne mistede sin politiske auktoritet til fordel for de nationalistiske bev\xc3\xa6gelser som voksede frem i de forskellige delrepubliker i det dav\xc3\xa6rende Jugoslavien. Voksende serbisk hegemoni f\xc3\xb8rte til en stadigt voksende selvst\xc3\xa6ndighedsbev\xc3\xa6gelse i Kroatien. I 1990 blev afholdt det f\xc3\xb8rste flerpartivalg i \xc3\xa5rtier i den dengang kroatiske delrepublik. Ved valget fik det nationalistiske konservative politiske parti Den kroatiske demokratiske union flest stemmer. Den 19. maj 1991 blev afholdt en folkeafstemning om selvst\xc3\xa6ndighed hvor 93,24\xc2\xa0% af de deltagende stemte for uafh\xc3\xa6ngighed. Den 25. juni 1991 erkl\xc3\xa6rede sig Kroatien selvst\xc3\xa6ndigt fra Jugoslavien._NEWLINE_Nationaldagen m\xc3\xa5 ikke forveksles med Selvst\xc3\xa6ndighedsdagen, som markeres den 8. oktober. Selv om landet erkl\xc3\xa6rede sig selvst\xc3\xa6ndigt den 25. juni, varede det p\xc3\xa5 grund af Brijunideklarationen, som dikterede en tre m\xc3\xa5neder lang moratorium, f\xc3\xb8rend beslutningen om selvst\xc3\xa6ndighed kunne implementeres fuldt ud._NEWLINE_Frem til \xc3\xa5r 2002 markeredes nationaldagen den 30. maj, hvilket er \xc3\xa5rsdagen for, at det f\xc3\xb8rste kroatiske flerpartiparlament blev konstitueret. Denne dag er siden 2002 en mindedag kaldet Det kroatiska parlaments dag, og nationaldagen markeres i stedet den 25. juni.'